NOVUM OHGANUM. 371 



viz. quod sol operationes suas insinuet per longa 

 temporis spatia, ubi operationes ignis (urgente homi- 

 num impatientia) per breviora intervalla ad exitum 

 perclucantur. Quod si quis id sedulo agat, ut calo- 

 rem ignis attemperet et reducat ad gradum modera- 

 tiorem et leniorem (quod multis modis facile fit) ; 

 deinde etiam inspergat et admisceat nonnullam hu- 

 miditatem ; maxime autem si imitetur calorem solis 

 in insequalitate ; postremo, si mo ram patieriter tole- 

 ret (non certe earn quae sit proportionata operibus 

 solis, sed largiorem, quam homines adbibere solentin 

 operibus ignis); is facile missam faciet beterogeniam 

 ill am caloris, et vel tentabit, vel exaequabit, vel in 

 aliquibus vincet opera solis, per calorem ignis. Si- 

 milis Instantia Foederis est, resuscitatio papilionum 

 ex frigore stupentium et tanquam emortuarum, per 

 exiguum teporem ignis : ut facile cernas, non magis 

 negatum esse igni vivificare animantia, quam matu- 

 rare vegetabilia. Etiam inventum illud celebre 

 Fracastorii de sartagine acriter calefacta, qua circun- 

 dant medici capita apoplecticorum desperatorum, 

 expandit manifeste spiritus animales, ab humoribus 

 et obstructionibus cerebri compresses et quasi exstinc- 

 tos ; illosque ad motum excitat, non aliter quam 

 ignis operatur in aquam aut ae rem, et tamen per 

 consequens vivificat. Etiam ova aliquando exclu- 

 duntur per calorem ignis, id quod prorsus imitatur 

 calorem animalein ; et complura ejusmodi : ut nemo 

 dubitare possit quin calor ignis in multis subjectis 

 modificari possit, ad imagiuem caloris ccelesthun et 

 animalium. 



Similiter sint naturae inquisitag, Motus et Quies. 



